Românii, loc fruntaș la numărul de cazuri de coronavirus descoperite la intrarea în Grecia.
Secretarul de stat pentru Protecţia Civilă din Grecia, Nikos Hardalias, a prezentat într-o conferinţă de presă situaţia cazurilor de coronavirus. Conferinţa vine în contextul în care Grecia a înregistrat o creştere accentuată a cazurilor în ultima perioadă. Nikos Hardalias a făcut publice şi numărul cazurilor de coronavirus la intrarea în ţară. Cele mai multe cazuri au fost depistate la cetăţenii români, conform datelor publicate.
În perioada 1 iulie – 9 august, au fost efectuate 266.116 de teste moleculare în rândulul celor 2.162.251 de persoane ce au intrat în ţară şi au fost depistate 508 de cazuri active de coronavirus, relatează taNea.Din cele 508 de cazuri depistate la intrarea în Grecia, 164 sunt active, 243 s-au întors în ţările de origine, în timp ce 101 nu mai sunt active şi persoanele au rămas în Grecia.Cele mai multe dintre cele 508 de cazuri au fost depistate pe aeroporturile din ţară, unde au fost confirmate 278 de persoane Covid-19 pozitive. În porturi, în această perioadă au fost depistate 12 cazuri, iar la frontierele terestre 218.Cele mai multe cazuri provin din România (88), urmate de Serbia (80), Bulgaria (79), Albania (43) şi Suedia (20).